
ประกาศองค์การบริหารส่วนตําบลบ้านหาด
เรื่อง  คําแถลงนโยบายของนายกองค์การบริหารส่วนตําบลบ้านหาด
                          ------------------------------------
อาศัยอำนาจตามความในมาตรา ๕๘/๕ วรรคแรก แห่งพระราชบัญญัติสภาตำบลและ
องค์การบริหารส่วนตำบล พ.ศ. ๒๕๓๗ และที่แก้ไขเพิ่มเติม (ฉบับที่ ๗) พ.ศ. ๒๕๖๒ ซึ่งกำหนดให้ก่อนนายกองค์การบริหารส่วนตำบลเข้ารับหน้าที่ ให้ประธานสภาองค์การบริหารส่วนตำบลเรียกประชุมสภาองค์การบริหารส่วนตำบล เพื่อให้นายกองค์การบริหารส่วนตำบล แถลงนโยบายต่อสภาองค์การบริหารส่วนตำบล โดยไม่มีการลงมติ ทั้งนี้ ภายในสามสิบวันนับแต่วันประกาศผลการเลือกตั้งนายกองค์การบริหารส่วนตำบล
บัดนี้ นายผ่วน เอมดี นายกองค์การบริหารส่วนตำบลบ้านหาด ได้แถลงนโยบายต่อสภา

องค์การบริหารส่วนตำบลบ้านหาด เรียบร้อยแล้ว ในการประชุมสภาองค์การบริหารส่วนตำบลบ้านหาด         สมัยประชุมสามัญ สมัยแรก ประจำปี พ.ศ. ๒๕๖๙ เมื่อวันที่ ๒๓ กุมภาพันธ์ พ.ศ. ๒๕๖๙ โดยมีรายละเอียดนโยบายแนบท้ายประกาศนี้
จึงประกาศมาเพื่อทราบโดยทั่วกัน 

ประกาศ ณ วันที่ 23 เดือน กุมภาพันธ์ พ.ศ. ๒๕๖9 

(นายผ่วน  เอมดี)
นายกองค์การบริหารส่วนตำบลบ้านหาด

ประกาศคำแถลงนโยบายของ
นายผ่วน  เอมดี
นายกองค์การบริหารส่วนตำบลบ้านหาด
แถลงต่อสภาองค์การบริหารส่วนตำบลบ้านหาด
ในการประชุมสภาองค์การบริหารส่วนตำบลบ้านหาด
สมัยสามัญ สมัยแรก 
ในวันที่  23 กุมภาพันธ์   2569

เรียน 
ท่านประธานสภาองค์การบริหารส่วนตำบลบ้านหาด และสมาชิกสภาองค์การบริหารส่วนตำบล
                   บ้านหาด ทุกท่าน
               ตามที่ได้มีการเลือกตั้งนายกองค์การบริหารส่วนตำบลบ้านหาด เมื่อวันที่ 11 มกราคม 2569  และคณะกรรมการการเลือกตั้งได้มีประกาศรับรอง ลงวันที่ 9 กุมภาพันธ์  ๒๕๖9 เรื่อง ผลการเลือกตั้งนายกองค์การบริหารส่วนตำบลบ้านหาด  อำเภอบ้านลาด  จังหวัดเพชรบุรี ซึ่ง กระผม นายผ่วน  เอมดี                 เป็นผู้ได้รับการเลือกตั้งเป็นนายกองค์การบริหารส่วนตำบลบ้านหาด นั้น
     เพื่อดำเนินการให้เป็นไปตามพระราชบัญญัติสภาตำบลและองค์การบริหารส่วนตำบล                     พ.ศ. ๒๕๓๗ แก้ไขเพิ่มเติม  (ฉบับที่ 7) พ.ศ. 2562 มาตรา ๕๘/๕  วรรคหนึ่ง  กำหนดว่าก่อนนายกองค์การบริหารส่วนตำบลเข้ารับการปฏิบัติหน้าที่ ให้แถลงนโยบาย ต่อสภาองค์การบริหารส่วนตำบล  โดยไม่มีการลงมติ ภายในสามสิบวัน นับแต่วันประกาศผลการเลือกตั้ง ก่อนเข้ารับหน้าที่ กระผมขอแถลงนโยบายในการบริหารงาน และพัฒนาองค์การบริหารส่วนตำบลบ้านหาด สำหรับช่วงระยะเวลา ๔ ปี นับตั้งแต่บัดนี้เป็น             ต้นไป เพื่อดำเนินงานตามอำนาจหน้าที่ขององค์การบริหารส่วนตำบลบ้านหาด  ภายใต้ระเบียบและ                   ข้อกฎหมายที่เกี่ยวข้อง โดยยึดถือนโยบายของรัฐบาล ยุทธศาสตร์ชาติ ๒๐ ปี (พ.ศ.๒๕๖๑-๒๕๘๐) ยุทธศาสตร์ กรอบยุทธศาสตร์การพัฒนาขององค์กรปกครองส่วนท้องถิ่น ในเขตจังหวัดเพชรบุรี ยุทธศาสตร์การพัฒนากลุ่มจังหวัด ยุทธศาสตร์การพัฒนาระดับจังหวัด และยุทธศาสตร์การพัฒนาของจังหวัดเพชรบุรี เป็นหลักในการกำหนดนโยบายการบริหาร และพัฒนาที่สอดคล้องกับปัญหาในเขตพื้นที่ รวมทั้งความต้องการในการพัฒนาทุกๆ ด้าน โดยมุ่งเน้นที่จะพัฒนาปรับปรุงการดำเนินงานให้มีประสิทธิภาพ ซื่อสัตย์ สุจริต โปร่งใส และสามารถตรวจสอบได้ยิ่งขึ้นกระผมและผู้ช่วยผู้บริหารจึงได้กำหนดนโยบายในการบริหารไว้ 7 ด้าน คือ
๑. นโยบายด้าน การพัฒนาด้านโครงสร้างพื้นฐาน
2. นโยบายด้าน การส่งเสริมคุณภาพชีวิต
3. นโยบายด้าน การจัดระเบียบชุมชน สังคม และการรักษาความสงบเรียบร้อย
4. นโยบายด้าน การวางแผน การส่งเสริมการลงทุน พาณิชกรรม เศรษฐกิจพอเพียง การท่องเที่ยว
5. นโยบายด้าน บริหารจัดการและการอนุรักษ์ทรัพยากรธรรมชาติและสิ่งแวดล้อม
6. นโยบายด้านส่งเสริมการศึกษา ศาสนา ศิลปะ วัฒนธรรม จารีตประเพณี และภูมิปัญญาท้องถิ่น
7. นโยบายด้าน การบริหารจัดการที่ดีในองค์กรและการมีส่วนร่วมของประชาชน

โดยมีแนวทางในการพัฒนาตามนโยบายแต่ละด้าน ดังนี้
๑. นโยบายด้าน การพัฒนาด้านโครงสร้างพื้นฐาน
    แนวทางการพัฒนา

· งานด้านคมนาคม และการขนส่ง ก่อสร้าง ปรับปรุงบำรุงรักษาถนน สะพาน ทางเท้า ท่อระบายน้ำ พัฒนาระบบจราจร
· งานด้านสาธารณูปโภค พัฒนาระบบไฟฟ้า-ประปา  พัฒนาแหล่งน้ำ คูคลอง และระบบชลประทาน
· งานด้านการผังเมือง ผังเมืองเฉพาะ 
2. นโยบายด้าน การส่งเสริมคุณภาพชีวิต
    แนวทางการพัฒนา
· งานด้านการส่งเสริมเศรษฐกิจและอาชีพให้กับประชาชน
· งานด้านสวัสดิการสังคม (ผู้สูงอายุ/ผู้พิการ/ผู้ด้อยโอกาส/ผู้ป่วยเอดส์)
· งานด้านการสาธารณสุข
· งานด้านส่งเสริมกีฬาและนันทนาการ
3. นโยบายด้าน การจัดระเบียบชุมชน สังคม และการรักษาความสงบเรียบร้อย
    แนวทางการพัฒนา
· งานด้านการรักษาความสงบเรียบร้อย
· งานด้านการป้องกันและบรรเทาสาธารณภัย
· งานด้านการแก้ไขป้องกันปัญหายาเสพติด
4. นโยบายด้าน การวางแผน การส่งเสริมการลงทุน พาณิชกรรม เศรษฐกิจพอเพียง การท่องเที่ยว
    แนวทางการพัฒนา
· งานด้านการส่งเสริมการลงทุน
· งานด้านการพาณิชกรรม
· งานด้านการส่งเสริมเศรษฐกิจพอเพียง
· งานด้านการท่องเที่ยว
5. นโยบายด้าน บริหารจัดการและการอนุรักษ์ทรัพยากรธรรมชาติและสิ่งแวดล้อม
    แนวทางการพัฒนา
· งานด้านการป้องกันและอนุรักษ์ทรัพยากรและสิ่งแวดล้อม
· งานด้านการจัดการขยะมูลฝอยในชุมชน
-3-
6. นโยบายด้านส่งเสริมการศึกษา ศาสนา ศิลปะ วัฒนธรรม จารีตประเพณี และภูมิปัญญาท้องถิ่น
    แนวทางการพัฒนา

·  งานด้านการส่งเสริมเผยแพร่และอนุรักษ์ศิลปวัฒนธรรม จารีตประเพณีและภูมิปัญญาท้องถิ่น 
           โบราณสถาน โบราณวัตถุ
· การส่งเสริม สนับสนุน ภูมิปัญญาท้องถิ่น
· การส่งเสริม สนับสนุน ทางด้านการศึกษา
7. นโยบายด้าน การบริหารจัดการที่ดีในองค์กร และการมีส่วนร่วมของประชาชน

    แนวทางการพัฒนา
· งานพัฒนาการบริหารจัดการที่ดีในองค์กร
· งานการมีส่วนร่วมของประชาชน และการป้องกันการทุจริต
· งานการปรับปรุงและพัฒนาบุคลากรในองค์กร
· งานปรับปรุงและพัฒนาเครื่องมือเครื่องใช้และสถานที่ปฏิบัติงาน
· งานการส่งเสริมความรู้ความเข้าใจเกี่ยวกับกิจการท้องถิ่น
ขอขอบพระคุณท่านประธานสภาองค์การบริหารส่วนตำบลบ้านหาด และสมาชิกสภาองค์การบริหารส่วนตำบลบ้านหาดทุกท่าน ที่ได้ให้โอกาสกระผมในการชี้แจงนโยบายการพัฒนาองค์การบริหารส่วนตำบลบ้านหาดในครั้งนี้ กระผมและคณะผู้บริหารขอยืนยันต่อสภาแห่งนี้ว่า การกำหนดนโยบายดังกล่าวได้วางอยู่บนพื้นฐานของข้อมูล ข้อเท็จจริง และความเป็นไปได้ในการปฏิบัติงาน ภายใต้ภารกิจและอำนาจหน้าที่ขององค์การบริหารส่วนตำบลบ้านหาด เพื่อมุ่งพัฒนาท้องถิ่นให้เกิดความก้าวหน้าอย่างยั่งยืน  กระผมและคณะผู้บริหารพร้อมที่จะขับเคลื่อนนโยบายที่ได้กำหนดไว้ไปสู่การปฏิบัติอย่างจริงจัง และจะประสานความร่วมมือกับหน่วยงานที่เกี่ยวข้อง ทั้งในระดับอำเภอ จังหวัด องค์กรปกครองส่วนท้องถิ่นอื่น หน่วยงานภาครัฐ และภาคเอกชน เพื่อบูรณาการการทำงานร่วมกันอย่างมีประสิทธิภาพ
ทั้งนี้ เพื่อให้เกิดประโยชน์สุขแก่พี่น้องประชาชน และยกระดับคุณภาพชีวิตของประชาชนในเขตองค์การบริหารส่วนตำบลบ้านหาดให้ดียิ่งขึ้นต่อไป  ขอขอบพระคุณครับ
